Aalborg Stiftstidende, 1842-07-09
Aalborg, den 9de Juli. Nærværende Linier kunne endnu for Avisens Slutning bringe fraværende Læsere den glædelige Efterretning om Hs. Majestæt Kongens lykkelige Ankomst hertil under den fra saa mange Steder til strømmede Mængdes Jubelraab. Fra aarle Morgenstund, var allerede Alt i denne høitidelige Anledning i Bevægelse Som bekjendt havde Dampskibet "Jris Kl. 4 1/2 med en talrig Forsamling Herrer og Damer begivet sig ned af Fjorden for ved Jyllands Kyst at bringe Landsfaderen Byens og Provindsens Velkommen. Et gunstigt Veir favoriserede Farten og ved Ankomsten til Hals bragte allerede Røgen fra det kongel. Dampskib i det Fjerne det glade Budskab om Kongens Nærværelse. Da Jris" nærmede sig Ægie, standsede det førstnævnte Dampskib i passende Afstand, og efterat Barteriet fra Hals havde givet Salut, begav Stiftamtmanden med Dampskibets Bestyrelse sig ud til det kongelige Dampskib for at udbede sig den Tilladelse, at turde complimentere Hs. Majestæt og at frembære den Bøn, at Hs. Majestæt vilde vise den Naade at træde ombord paa Jris" og, saaledes allerede i sine Undersaatters Midte, begive sig op til Staden. Med den Hans Majestæt eiendommelige Velvilliblev Jndbydelsen modtagen og dette tilkjendegivet for Forsamlingen paa "Jris", af hvilken Budskabet herom besvaredes med et tordnende Hurraraab. Efterat "Ægir derpaa modtagen ved Hals og langs med Fjordbredden af levende Velkomsthilsener – paa Hs. Majestæts Ønske havde fortsat Coursen et Stykke op af Fjorden, ledsaget af "Jris", bestemte Hs. Majestæt at gaae ombord paa dette. Ved Ankomsten paa "Jris lød et trefoldigt Hurraraab og en Kanonsalut forkyndte, at Kongen befandt sig i sit Folks Midte. Efterat en Sang var bleven afsjungen til Melodien Vift stolt paa Codans Bølge" gjenlød atter et Kongen leve over Liimfjorden. Den lige saa holtidsfulde som hjertelige Modtagelse havde ikke kunne forfeile sit Jndtryk paa Hs. Majestæt og, synligen bevæget, udtalte Hs. Majestæt sin Glæde over, allerede at befinde sig omgiven af sine trofaste Jyder, hvilke Han beklagede denne Gang ikke at kunne tilføre Landets elskede Dronning Dobbelt glædede det Hs. Majestæt at befinde sig ombord paa et Dampskib, der udgjorde et saa længe attraaet herligt Communicationsmiddel, som nu paa en gavnlig Maade vilde fore Jylland og Hovedstaden og Provindserne indbyrdes nærmere til hinanden. Hs. Majestæt behagede derpaa naadigen at underholde sig med det tilstedeværende Selskab og, paa Bestyrelsens Jndbydelse, med Suite at indtage en Dejeuner, ved hvilken de meest levende Ønsker udtaltes for Hs. Majestæt, som Hs. Majestæt besvarede med Ønsket for Dampskibsforetagendets Held. Dampskibet havde nu nærmet sig Byen, hvor alle til Fjorden stødende Bygninger og Pladse vare besatte med en utallig Menneskemasse. Efterat "Jris", under vedvarende Hurraraab for den kongelige Gjæst, var passeret langs Byens med Mennesker omkrandsede Fjordgebeet, standsede det ved Slottet, hvor Hs. Majestæt paa den smukt decorerede Bro modtoges af høiere Militair- og Civilautoriteter under Folkets Hurraraab og Kononernes Torden. Efter Ankomsten stædede Hs. Majestæt til Cour og Audients og allerede i Eftermiddag agter Hs. Majestæt at begynde Jnspiceringen af de vigtigste communale Gjenstande. – Som vi erfare, lød ogsaa ved Passagen forbi Helsingør Folkets Velkomst Landsfaderen imøde. Damskibet Hamlet havde nemlig med en talrig Forsamling nærmet sig Ægir" og erholdt Tilladelse til at afsynge en Sang, hvorefter jublende Hurraraab ledsagede Drotten henover Codans Bølger.